JohanHeinsen/ENO huggingface dataset:
Odense Adresse-Contoirs Efterretninger, 1843-10-23
Sverrig. De svenske Blade tale noget om adskillige revolutionaire Optøier, som i den sidste Tid skulle have fundet Sted ved Carlberg militaire Akademie, og hvorved Cadetterne noget studentikos skulle have tilkjendegivet deres Misnøie med en af Officererne, Major ved Academiet, Oberstl. Stal. Hvori disse Mishagsyttringer egentlig have bestaaet, er endnu ikke tilfulde bekjendt; men at de have havt en temmelig alvorlig Charakteer, kan sluttes deraf, at Relegation skal forestaae en betydeligt Antal af Eleverne. Akademiets Cantsler, Grev Brahe, har selv ledet Undersøgelserne, og Cadetterne skulle i denne Sag have holdt saa fast tilsammen, og været saa enige om at lide En for Alle og Alle forEen, at de have tilbudt sig at trække Lod om, hvem Straffen af Relegation skulle ramme. - Fra Carlsstad skrives under 3 ds., at en Dreng, 13 Aar gl., og en Pige, 12 Aar gl., der begge vare indbragte paa det derværende Lazaret, som behæftede med Prædikesyge, have bekjendt, at de af den bekjendte Raaber og Bedrager Smedberg. vare blevne overtalte og oplærte til at spille deres Rolle. De have havt et stort Tilløb af Tilhørere, og have nydt stor Anseelse, som umiddelbart af Gud inspirerede. Forresten skal den saakaldte Prædikesyge fremdeles udbrede sig i flere Sogne i dette Lehn, og Almuen drager i Hundredeviis hen for at blive opbyggede ved disse religiøse Farser.
Odense Adresse-Contoirs Efterretninger, 1843-10-23
Fædrelandet. Blandinger. Den i "Fædrelandets" beslaglagte Tirsdagsnummer undertrykte, af den franske Hofjournal Journal des Debats for 5 d. M. oversatte, Artikkel betragter Tingenes Tilstand i Grækenland fra et conservativt Standpunkt, og roser ikke mindre Grækenlands 3 Skytsmagter, hvoriblandt Rusland, fordi de have billiget den skeete Statsforandring, end Kong Otto selv. Det skandinaviske Selskab tæller nu omtrent 530 Medlemmer og holdt i Fredags et Møde i den store Sal i Hotel d'Angleterre i Kjøbenhavn, i hvilket et hundrede og nogle og firsindstyve nye Medlemmer bleve optagne. Efterat der var vedtaget nogle Bestemmelser om Selskabets indre Anliggender, holdt Pastor Grundtvig, et Foredrag om Nordens historiske Forhold, i hvilket han i sit bekjendte kjernefulde Sprog og med poetisk Begeistring viste, hvorledes Nordens aandelige Forening baade var dybt begrundet i Historien og naar den engang kom ret i Stand maatte blive af en stor verdenshistorisk Betydning. - Derefter fandt et selskabeligt Aftensmaaltid Sted, hvori saa mange af Medlemmerne deeltoge, som der kunde faae Plads i det rummelige Lokale. De ved Bordet udbragte Skaaler vare enten viede til saadanne Ønsker, der stode i Forbindelse med Selskabets Formaal, eller de Mænd, der især, enten directe eller indirecte, have virket for Jdeen om Nordens aandelige Forening, saasom: Øhlenschlæger, Grundtvig, Clausen, Flor, Barfod o. fl. Jblandt de saaledes udbragte Skaaler, der alle fandt stor Gjenklang, blev især den for Prof. Clausen (udbragt af Raadmand Hansen) modtaget med stor Enthusiasme og et 9 Gauge gjentaget Hurra. - Saavel for som efter Talen udførtes til Leiligheden passende Sange af tilstedeværende Medlemmer af Studentersangforeningen, der ligeledes under hele Maaltidet forskjønnede denne interessante Aften med afvexlende fiirstemmige Sange, saavel svenske som danske.
Odense Adresse-Contoirs Efterretninger, 1843-10-23
Jfølge den vedtagne Bestemmelse skal Selskabet hver Maaned have en lignende Sammenkomst, ved hvilken foruden Selskabets Medlemmer Reisende fra de nordiske Riger ville have Adgang som Gjæster. Til at lede og ordne Selskabets øvrige Virksomhed, er der udnævnt en litterair og en Selskabs-Committee.
Odense Adresse-Contoirs Efterretninger, 1843-10-23
J Jtzehoe ere 2 Compagnier af fjerde Jægerkorps fra Glückstadt rykkede ind og skulle garnisonere der saalænge Militaircommissionen holder sine Undersøgelser. Den Dragon, som paa den tidligere omtalte, ulovlige Maade blev frigjort af sine Kammerater, har nu frivillig indstillet sig og er sendt til Glückstadt, for der at udstaae sin Straf. Ogsaa Prindstatholderen ventes til Jtzehoe og Man imødeseer med Spænding Resultaterne af Commissionens Undersøgelser.
Odense Adresse-Contoirs Efterretninger, 1843-10-23
Sidste Løverdag Aften henimod Kl. 10 – hedder det fra Oldenborg under 10 Octbr. - begav to herværende Borgere, en Krovært og en Skomagermester med hans Svend, som dog ikke havde noget Gevær, sig paa en til det hertugelig S.-H. Fideicommisgods Lübberstorff hørende Rapsmark, og lagde sig der i en Grøft, for at lure paa det Vildt, der fra Godset Ehlerstorffs nærliggende Dyrehave besøgte denne Rapsmark. De bemærkede Larm fra Ehlerstorff-Siden, løftede lyttende Hovederne i Veiret, og i samme Øieblik falder et Skud, der dræber den i Midten posterede Krovært paa Stedet, saarer Skomagermesteren livsfarligt og Svenden let i Skulderen. Efter al Sandsynlighed hidrørte Skuddet fra en anden Krybskytte, der i det svage Maaneskin har anseet dem, der laae i Rapmarken, for Vildt, og uden videre affyrede sit med Rendekugler og Rævehagl ladede Gevær paa dem; thi ved de to Saaredes Skrig, greb han efter deres Udsagn Flugten med de Ord: "Min Gud, hvad har jeg der gjort!" Den ulykkelige Gjerningsmand er endnu ikke opdaget. Den kun let saarede Svend, som ikke anede, at den tredie Kammerat var dødelig truffet, tog sin i Blod svømmende Mester paa sine Skuldre og bragte ham til Byen, hvorpaa han strax ilede med en anden Jndvaaner herfra til Ulykkesstedet, for at hente Kroværten, der efter hans Mening kun var falden i Afmagt. Men denne, paa hvem en Rendekugle, som Sectionen oplyste, var trængt igjennem Hovedet og havde fundet Modstand paa den modsatte Side, var allerede kold. Han blev kjørt til det nærliggende Gods Lubberstorf og der begravet den 12 ds. Over ham, der ellers var en dristig Mand, sørger en trøstesløs Enke med 4 smaae uforsørgede Børn. Skomageren, der har faaet et Rævehagl i Baghovedet og et i Siden, som Man endnu ikke har faaet ud, og af hvilke hiint har beskadiget Hjerneskallen, befinder sig til Dato endnu temmelig vel og Man har Haab om hans Redning. Saaret i Siden skal være mindre farligt.
Odense Adresse-Contoirs Efterretninger, 1843-10-23
Fra Kjøbenhavn skrives i Aarh. A. Den tidligere omtalte Fæstningslave Niels Christian Schmidt, som ifjor med en Kniv saarede en Politibetjent, der vilde anholde ham, har nu gjort Ende paa sit eget Liv, idet han, der skulde straffes med Kat, fordi han igjen havde forsøgt at undvige, medens hans Kammerat modtog sin Straf, skjar Halsen over paa sig. - "Corfaren" har faaet en ny Bannerfører, nemlig Portraitmaler Louis Tauscher. Den ifølge Høiesteretsdom egentlige Redacteur er reist til Paris for at studere sit Fag. -
Odense Adresse-Contoirs Efterretninger, 1843-10-23
Prinds Frederik af Hessens Palais er nu ogsaa tilkjøbt den Fløi deraf, som tilhørte den franske Legation, for 30,000 Rbd. Det bliver saaledes den største Fyrstebolig heri Staden.
Odense Adresse-Contoirs Efterretninger, 1843-10-23
Fra Nykjøbing paa Falster skrives under 14de. Jgaar afholdtes, efter foregaaet Jndbydelse af Borgerrepræsentanterne, et Møde paa Raadstuen af en talrig Forsamling af Byens Jndvaanere, som forelagdes den af Proprietair Tesdorpf forfattede Plan til en Dampskibsfart mellem dette Stift og Kiel og Kjøbenhavn. Efter en levende Discussion, der kjendelig vidnede om den særdeles Jnteresse, denne Plan har vakt, og som berettiger til det bedste Haab om at see dette patriotiske Foretagende iværksat, blev det ved Afstemning overdraget Dhrr. Kjøbmand og Borgerrepræsentant R. Sidenius, Kammerraad Schierbeck og Stadshauptmand J. Sidenius paa Byens eventuelle Actionairers Vegne at give Møde i den foreslaaede Forsamling i Saxkjøbing førstkommende Mandag.
Odense Adresse-Contoirs Efterretninger, 1843-10-23
Vort Krammarked - siger Veile Avis af 14 ds. - begyndte med Klokkeklang, fortsattes med Regnveir og endte med godt Veir. Det svarede saaledes i det mindste til Jndvaanernes Forventning. Om det svarede til Gjæsternes, betvivle vi. Uagtet det vredladne Veir, vare her dog Mange i Byen; hele Vogne fulde agede herud, hvis qvindelige Personale havde hvide Sløer for Ansigtet og Paraplyer over Hovedet. Det var stor Ynk at see; men Skyerne vare den første Dag ubøielige. Med Guds Hielp bliver det bedre af Aare."
Odense Adresse-Contoirs Efterretninger, 1843-10-23
Svendborg den 18 Octbr. Hs. Kongl. H. Kronprinds=Gouvernøren ankom hertil fra Rudkjøbing med sin Lystkutter igaar Aftes Kl. 6 og modtoges ved Skibsbroen af Byens Embedsmænd og Borgerrepræsentanterne, hvorefter Hs. K. Høihed begav sig tilfods igjennem de illuminerede Gader til Gjæstgivergaarden, hvor en Æresvagt af Borgervæbningen var placeret. J Formiddag behagede det Hs. K. Høihed at lade sig Communens Regnskaber forelægge og yttrede sin høie Tilfredshed med den Orden og Udførlighed, hvormed samme var affattet. Herefter begav Høistsamme sig til Torvet, hvorden der opstillede Borgervæbning udførte forskjellige Evolutioner til Hs. K. Høiheds Tilfredshed, hvorefter et "Leve!" udbragtes for Hs. K. H. Kronprindsen, der naadigst besvaredes med et "Leve!" for Svendborg Borgervæbning. Herpaa inspiceredes Brandcorpset, Tegneskolen, Arresterne, Frue Kirke, Arbeidsanstalten, Asylet, Nicolai Kirke og Havnen, hvor især den til Beskyttelse for Havnen anlagte Holm, og den ved samme iaar foretagne betydelige Steendossering vandt Hs. K. Høiheds bifald. Derefter besøgtes Borgerskolen, hvor Høists, lod Børnene examinere i de forskjellige Underviisningsgjenstande, der afgav et glædeligt Resultat om Lærernes Flid og Nidkjærhed i det dem anbetroede saare vigtige Kald, og hvorover Hs. K. Høihed yttrede sig i de naadigste Udtryk, slutteligen inspiceredes Hospitalet. Kl. 3 begav Hs. K. Høihed sig til Hvidkilde, for at indtage en Diner hos Kambr. Baron Holsten=Lehn, og retournerede atter hertil Kl. 8, for at deeltage i et i Anledning af Høistsammes Nærværelse arrangeret Bal paa Raadstuen, og modtoges der af Communalbestyrelsen.
Odense Adresse-Contoirs Efterretninger, 1843-10-23
Hs. K. Høihed behagede derpaa at aabne Ballet og deeltog i samme til længere ud paa Natten. (St. A.)
Odense Adresse-Contoirs Efterretninger, 1843-10-23
Odense. En Unavngiven (efter al Formodning Pastor St. Blicher) har i Randers Avis leveret nogle Skitzer af sin Øreise i 1843", hvoraf vi idag hidsætte hvad han skriver om Odense. Den bølgeformige Jordbeskaffenhed, eiendommelig for Fyen og Langeland, glatter sig ud om Odense, ligerviis som Vagn Aagesøns Ungdoms Bølgeliv her udjævnedes til et Huuslivs stille Havblik. - Gad dog vidst, hvor han og Jngeborg have huset, hvor han har handteret Humlestager istedetfor Spydstager, og hun brygget Julel! Gad ogsaa gjerne vide - hold Mund, der er saa Meget, Man vil vide, og saa lidt Man veed. Det veed jeg dog: at Vagns gule Haarlokker bølge sig endnu om mange fyenske ranke Qvindenakker, som over brede Mandskuldre; men ikke over saamange, som i forrige Tider. Nu bortklipper Man denne Prydelse, ligesom Tyrkerne, naar Man saa lod Skjægget groe, ligesom disse, Men Man vil være glat, skride listelig og lettelig som Aalen - den skrider alligevel i Kisten. Saa gjorde og hiin Knud, Præstekongen, der kunde gledet til Engellands Kongetrone; men idetsted gled ind i Kirken, som bærer hans Navn, der hvor det dræbende Wensysselspyd foer ind af det ene Chorvindue, og Broder Erik ud af det andet. Nu gaaer det meere honnet til i Knudskirken. Og det gik mig venligt i Odense. Den gamle Jyde fandt baade ældre og yngre Venner, vandt vel ogsaa nogle nye, og det baade med Syn og uden Syn. At see med aabne Øine, og alligevel saagodt som Jntet see det er hverdags; men med lukte Øine at see Meget, see klart, det er vart. Der findes dog slige Rariteter, i Odins Stad findes en Gammel og en Ung, som see med Hjerne og Hjærte; den Sidste taler fra Hjærtet gjennem Fingrene, og han taler godt for sig - gjennem Strængene. - Hæder og Glæde for ham, der har lært Dig Sproget, Hvo der har Ører, aabne dem her, og lukke Øinene! Tangenter og Bue give een Sands nok at tage vare. Lever vel, J giæve Othinianere!"- Hr. Ottes Panoramaer havde igaar Aftes et overordentlig talrigt Besøg, da Alle vilde hen og see hans saare vellykkede Prospekt af Odense Torv. Det er Skade, at Hr. Otte allerede paa Onsdag maa ophøre at vise sine skjønne Prospecter paa Grund af at Salen, tidligere er bortleiet til tvende andre Selskaber.
Odense Adresse-Contoirs Efterretninger, 1843-10-23
- J Weile i Salling Herred er en Huusmand gre den i Falskmyntneri: Herredsfogden, Ridder Lüttichau, fandt imidlertid kun en Form, en falsk saare slet eftergjort Specie samt 3 ditto Markstykker, men Man formoder, at den Paagrebne har flere Medskyldige.
Odense Adresse-Contoirs Efterretninger, 1843-10-23
Kjøbenhavns Børs-Cours den 20 Octbr. 1813. Hamb. 2 M. - k. S. 199 ½. Species 200. Bank-Disconto 1 pCt., ditto paa Banco=Vexler 3 pCt. 4 pCt. Kgl. Obligat. (uden Rente) 102 a 102 1/2 Rbd. Sedler. 3 pCt. engelsk danske Obligationer - 2 - L. St. Nationalbank-Actier 112 1/2 a 113 Rbd. r. Sølv.
Odense Adresse-Contoirs Efterretninger, 1843-10-23
Kjøbenhavns Torvepriser den 21 Octbr. 1813. Hvede. 5 Rd. - s. 6 Rd. 106, Ærter ........ 3R. 80. a 5 R. : Rug....... 3 Rd. 18. - Rd. 1s. Flesk, røg..... 2 R. 10. –2 R. 18 s. Byg, 2rad. 3 Rd. 32 s. –3 Rd. 52 s. Dito, grønf. 1. 60. - 1. 81s. Byg, rad. 3 Rd. 16 s. –3 Rd. 36. Smør, Pd. 1 Mk. 8. - 1 Mk. 11s. Havre. 2Rd. 21s. – Rd. 72 s. Æg, Snef. 1 Mk. 10 s. - 1 Mk. 11s. Sjællandsk Smør, Fjerding 13 Rd. 3 Mk. - s. a 15 Rd. 1 Mk. 8 s.
Odense Adresse-Contoirs Efterretninger, 1843-10-23
Ind= og udklarerede Skibe ved Odense Toldkammer Jndgaaede: den 21 Octbr., M. J. Møller af Odense, fra Kjerteminde, Jagten Enigheden med Raps.
Odense Adresse-Contoirs Efterretninger, 1843-10-23
Udgaaede: den 21 Octbr., N. C. Møller af Faaborg, til Norge, Jagten Fortuna med Korn; H. Christensen af Tønsberg, til Norge, Sluppen Lovise med Korn; P. Hansen af og til Aarhuus, Dæksbaaden Makrelen, ballastet; W. Christensen af Gaasøe, til Norge, Sluppen Aparancen, ballastet.
Odense Adresse-Contoirs Efterretninger, 1843-10-23
Dødsfald. Statsraad og Contoirchef J. C. Wilbrecht, R. af D., 57 Aar; Guldsmed C. Winther, 46 Aar; Skibs capit. Lunds Enke, 67 Aar; Alle i Kbhavn. Provst H. Kruse Winding, i Gunslev paa Falster, 71 Aar.
Odense Adresse-Contoirs Efterretninger, 1843-10-23
(Jndsendt. For nogen Tid siden læstes i denne Avis om Støttens Reisning paa Skaarup Kirkegaard, som Monument paa sal. Amtsprovst Wedels Grav. Da faldt det mig ind: Mon denne Støtte skal staae der, uden nogen Jndgjerdning eller Beskyttelse? Hvis saa er, vil den vist være udsat for Beskadigelse snart. - Men da jeg nylig, paa en Reise igjennem Skaarup, tilfredsstillede min Attraae efter at tage dette Gravmæle i Øiesyn, erfarede jeg, at Støtten er omgiven af et overmaade smukt Tral- eller Gitterværk af støbt Jern, leveret af en af salig Amtsprovstens værdige Elever, nemlig den noksom bekjendte dristige og virksomme Jernstøberi=Eier, Hr. Rasmussen i Assens, i gothisk Stiil, og særdeles passende til Støtten.
Odense Adresse-Contoirs Efterretninger, 1843-10-23
Da nu Anmelderen af Støttens Reisning har glemt at omtale Gitterets Opsætning, finder jeg det passende, herved at supplere Beretningen om det Hele, saameget mere som Gitterværket, synes mig, er den kunstigere Deel af Monumentet, og som Hr. Rasmussen ikke, uden med betydeligt Tab, skal have leveret dette Arbeide, formedelst det meget billedhugger værk, som deri findes; men som dette alt vidner om, at Hr. Rasmussen leverer smukt og tillige solid Arbeide, saa at hans i Assens etablerede Jernstøberie kan ansees for en af de bedste Anstalter af det Slags i Landet, saa er det at ønske og haabe, at hiint Gitterværk om salig Amtsprovst Wedels Gravstøtte vil være ham til en saa virksom Anbefaling, at han snart kan see sit Tab erstattet.
Odense Adresse-Contoirs Efterretninger, 1843-10-23
AVERTISSEMENTS. At vor kjære Moder og Svigermoder, Ane Petersen, Enke efter afdøde Spisevært N. Petersen, er os ved Døden berøvet den 19 dennes, i sit 78de Aars Alder, bekjendtgjøres sorgeligst for fraværende Slægt og Venner. Odense den 21 Octbr. 1843. C. Petersen, S. Petersen, fod Jacobsen. Malermester. O. S. F. paa Realskolen i Aften Kl. 7 1/2 præcis. Hundetegn. De befalede Politietegn for Hunde pro 1844 kunne i Løbet af denne Maaned erholdes for 1 Rbd. pr. Stk. her paa Contoiret. Efter saadan Tids Forløb ville de Hunde, som ikke ere blevne forsynede med Tegn, vorde optagne og deres Eier mulkteret, overeensstemmende med Pl. 29 Octbr. 1824. Odense Politiekammer den 12 Octbr. 1843. G. Klauman. Mærk.
Odense Adresse-Contoirs Efterretninger, 1843-10-23
En 8 Aars sort Hest med to hvide Sokker er Natten den 17. October borttaget fra Fæstegaardmand Morten Jørgensen, i Haarbye, hvilken herved efterlyses.
Odense Adresse-Contoirs Efterretninger, 1843-10-23
Et Væderlam, mærket paa det høire Øre, er tabt fra en Vogn paa Veien imellem Ringe Kroe og Odense. Hvo, som maatte have optaget samme, bedes derom at underrette Slagtermester Schulz i Odense.
Odense Adresse-Contoirs Efterretninger, 1843-10-23
Skipper Hans Andresen er ankommen til Flensborg, og ligger der under Ladning med Fragtgods til Odense, og afseiler snarest muligt.
Odense Adresse-Contoirs Efterretninger, 1843-10-23
Skibs Bortlodning.
Odense Adresse-Contoirs Efterretninger, 1843-10-23
J Henhold til §5 i Planen, vil der paa Øen Føhr blive bortloddet et nylig nybygget Skib af 1200 Tdr. Korns Størrelse. Prisen er for en heel Lodseddel 2 Rbd. halv ditto Det bemærkes, at Trækningen er bestemt at foregaae i sidste Uge af Novbr. Maaned dette Aar, saafremt det fornødne Antal Lodder ere afsatte inden Udgangen af Octbr. Maaned, hvorom man har Haab, samt at Lodsedler kunne erholdes i den Hempelske Boghandling, hvor Plan og nærmere Documenter ligge til Eftersyn. Brøndgravning.
Odense Adresse-Contoirs Efterretninger, 1843-10-23
2 fremmede Brøndgravere, som til stor Tilfredshed for Vedkommende have sat nogle Brønde her i Odense og Omegn, anbefale sig til Brøndgravning og Brøndmuring, idet de indestaae for, altid at skaffe tilstrækkeligt Vand. Man behage at henvende sig til Muurmester Frost i Odense.
Odense Adresse-Contoirs Efterretninger, 1843-10-23
At jeg fra 1 Novbr. d. A. atter overtager Gjæstgiveriet og Restaurationen i den mig før tilhørende Gaard paa Odense Vestergade, tillader jeg mig herved at bringe til almindelig Kundskab. Odense den 22 Octbr. 1843. S. Strøm. Bopæls Forandring.
Odense Adresse-Contoirs Efterretninger, 1843-10-23
Da jeg nylig er flyttet fra Overgade til Nedergade No. 692, hos Kjøbmand Demant, hvor jeg fremdeles anbefaler mig med alle Sorter Kobber- og Messingarbeider, saa undlader jeg ikke at bekjendtgjøre samme for mine ærede Kunder, saavelsom for Andre, der godhedsfuld ville forunde mig deres Arbeide. Chr. Knudsen, Odense den 23 Octbr. 1813. Kobbersmed.
Odense Adresse-Contoirs Efterretninger, 1843-10-23
Boutik-Forandring. Mine ærede Kunder og Handelsvenner tillader jeg mig herved at gjøre opmærksom paa, at jeg den 22 f. M. fraflyttede den af mig i 7 Aar beboede Boutikleilighed paa Kongens Nytorv No. 351 ved Hovedvagten og aabnede En nye elegant og velassorteret Boutik paa gl. Amagertorv No. 39 ligefor Helliggeistes Kirke. Jdet mit Establissement stedse vil være forsynet med det Nyeste og Bedste af mit Fags Productioner, skal mine Bestræbelser, som hidtil, kun være rettet til det Maal: at erhverve mig et æret Publicums Tillid. Ved prompte og reel Expedition, i Forening med smukke og dourable Varer samt de billigste Priser, haaber jeg fremtidig at nyde samme Gunst. Kjøbenhavn den 16 Octbr. 1813. Ærbødigst A. C. Bang, Hof-Kunstdreier. Handel.
Odense Adresse-Contoirs Efterretninger, 1843-10-23
Med dette tillader jeg mig at gjøre mine ærede Handelskunder opmærksom paa, at jeg er flyttet fra Overgade No. 13, og Fredagen den 20 dennes aabnet min Boutik i min tilkjøbte Gaard No. 422 i Nørregade, paa Hjørnet af Skulkenborg, og anbefaler mig med alle til Handelen henhørende Artikler, saasom: Tømmer, Bord, grove Varer, Urtekram og Malervarer, til Nutidens billige Priser, lovende den reelleste Behandling. Odense den 19 Octbr. 1843. Ærbødigst F. W. Schjerbeck.
Odense Adresse-Contoirs Efterretninger, 1843-10-23
Colonial=Handel i Svendborg. At jeg fra Dags Dato har overtaget Hr. G. Madsens Colonialbandel her i Byen og stedse er forsynet med et velassorteret Lager af alle herhen hørende Artikler, samt hermed forener Jndkjøb af alle Sorter Landboprodukter, tillader jeg mig at bringe til et æret Publicums Kundskab, med Forsikkring om reel Behandling og billige Priser. Svendborg d. 1 Octbr. 1843. Ludvig Lagoni. Tør Favnebrænde. Storslagen tør Favnebrænde kan erholdes paa Fraugdegaard. Paa billige Vilkaar. kan 2 a 3 unge Piger modtages strax til Underviisning i Dame=Skrædersyening hos M. sal. Andersen Odense den 21 Octbr. 1843. paa Gravene.
Odense Adresse-Contoirs Efterretninger, 1843-10-23
Vort Lager er i disse Dage bleven forsynet med inden og udenlandsk Klæde i alle Fiinheder og alle Farver, Duffler, Siberinner, Kirsay, Bockskin, uldne, Silke- og Halvsilke=Vestetøier, og alle mulige Slags Drættøier, som Alt anbefales til billigste Priser. Odense den 9 Octbr. 1843. Brodersen & Tychsen.
Odense Adresse-Contoirs Efterretninger, 1843-10-23
Manufacturhandel. Vort Lager er i disse Dage bleven forsynet med en Deel nye Varer, saasom smukke Kjole-& Kaabetøier, Coating, Klæde & Bockskin, et betydeligt Partie hvide Varer m.m., som vi ere saa frie at anbefale til de billigste Priser. Ærbødigst. Odense d. 23 Octbr. 1843. Bünger & Petersen, Vestergade No. 300.
Odense Adresse-Contoirs Efterretninger, 1843-10-23
Maskin=Hørgarn.
Odense Adresse-Contoirs Efterretninger, 1843-10-23
At vi idag ere blevne forsynede med Hørgarn i alle Fiinheder fra Maskin=Hørspinderiet i Kjøbenhavn, undlade vi ikke at bekjendtgjøre. Garnet sælges imod contant Betaling til Fabrikkens Priser. Odense den 23 Octbr. 1843. Brodersen & Tychsen.
Odense Adresse-Contoirs Efterretninger, 1843-10-23
Undertegnedes Lager er i denne Tid bleven forsynet med endeel nye og moderne Vintervarer, hvoriblandt særdeles smukke uldne Kaabe- og Kjoletøier i alle nu brugelige Stoffer, Morengs, Damast & Meubel-Callico.
Odense Adresse-Contoirs Efterretninger, 1843-10-23
Ligeledes tillade vi os at anbefale os med et PartieDüffel, Siberienne, Palitot, Calmuk og uldne Foertøier i alle Farver. Larsen & Hoffgaard.
Odense Adresse-Contoirs Efterretninger, 1843-10-23
Uldne islandske Trøier, Strømper og Vanter faaes hos J. J. Stokkebye, Odense Nørregade No. 401.
Odense Adresse-Contoirs Efterretninger, 1843-10-23
Nyeste Kappe- og Hattebaand ere idag arriverede hos Brodersen & Tychsen. Odense den 9 Octbr. 1843.
Odense Adresse-Contoirs Efterretninger, 1843-10-23
Nye Mallaga Citroner ere idag arriverede og bekommes billig hos Odense den 16 Octbr. 1813. J. G. Rasmussen, Korsgaden.
Odense Adresse-Contoirs Efterretninger, 1843-10-23
Et Partie hvide Varer, bestaaende af Schirting, Chambringe, Stouts med mere, directe hjemkommen fra Engelland, anbefales til særdeles billige Priser af Odense den 9 Octbr. 1843. Brodersen & Tychsen. Kommen, dansk og norsk, faaes hos J. J. Stokkebye, Odense Nørregade No. 101.
Odense Adresse-Contoirs Efterretninger, 1843-10-23
Friske slesvigske og norske Østers bekommes hos P. Petersen junior, Odense Vestergade.
Odense Adresse-Contoirs Efterretninger, 1843-10-23
Gulvetæppetøier.
Odense Adresse-Contoirs Efterretninger, 1843-10-23
Foruden alle de sædvanlige Gulvetæppetøier, hvormed vi stedse ere godt forsynede, have vi i disse Dage faaet et Parti af de for deres Durabilitet velbekjendte hollandske Tæppetøier hjem, som vi herved anbefaler paa det Bedste. Odense den 23 Octbr. 1843. Brodersen & Tychsen. Store Langenberggaard, beliggende i en smuk Egn, 1 Miil fra Odense, ved Hovedlandeveien til Middelfart, med et Areal af 62 Tdr. Land gode Jorder, samt overflødig Tørveskjær og Skov, kan underhaanden erholdes tilkjøbs paa billige Vilkaar, naar man derom henvender sig til undertegnede Eier, som beboer Gaarden. Niels Christian Nielsen.